ການໂຈມຕີທາງຄອມພິວເຕີ ທົ່ວໂລກ ຂະຫຍາຍກວ້າງອອກໄປເປັນມື້ທີສອງ
ພວກນັກຊ່ຽວຊານແນະນຳວ່າ ບໍ່ໃຫ້ຈ່າຍເງິນຄ່າໄຖ່ດັ່ງກ່າວ ຊຶ່ງເທົ່າກັບ 300 ໂດລາສົ່ງໃຫ້ທາງ digital.
ການໂຈມຕີທາງຄອມພິວເຕີ ຫຼືຊາຍເບີອັດແທັກ ຕໍ່ເຄືອຂ່າຍຂໍ້ມູນນັບເປັນສິບໆພັນແຫ່ງ ຢູ່ ໃນຫຼາຍໆປະເທດທີ່ກະທົບຍ້ອນໄວຣັສ ຫຼື ມາລແວ ທີ່ພາໃຫ້ເປີດເອກະສານບໍ່ໄດ້ ນອກຈາກວ່າ ຈະສົ່ງເງິນຄ່າໄຖ່ໄປໃຫ້ກ່ອນ ໄດ້ແຜ່ລາມອອກໄປ ຕື່ມໃນວັນເສົາວານນີ້ ຊຶ່ງບໍ່ໄດ້ມີລາຍງານຄືບໜ້າຫຽັງເລີຍ ວ່າຜູ້ໃດພະຍາຍາມທຳການປອງຮ້າຍດັ່ງກ່າວ ພວກນັກຊ່ຽວຊານດ້ານຄວາມປອດໄພຂອງຄອມພິວເຕີ ມີຄວາມໜັ້ນໃຈວ່າ ຜູ້ໃດທີ່ຮັກ ສາຄອມພິວເຕີສ່ວນໂຕຂອງຕົນ ໃຫ້ຢູ່ໃນລະບົບປະຈຳວັນແຕ່ລະມື້ ພວກເຂົາເຈົ້າກໍຈະ ຢູ່ໃນສະພາບທີ່ປອດໄພສົມຄວນ ພວກນັກຊ່ຽວຊານແນະນຳວ່າ ບໍ່ໃຫ້ຈ່າຍເງິນຄ່າໄຖ່ດັ່ງກ່າວ ຊຶ່ງເທົ່າກັບ 300 ໂດລາສົ່ງ ໃຫ້ທາງ digital ແບບທີ່ມີຕົວເລກແລະໂຕອັກສອນປະປົນກັນຕັ້ງຫຼວງຫຼາຍຢ່າງນັບບໍ່ ຖ້ວນ ຢ່າງໃດກໍດີ ພວກເຈົ້າຂອງຜູ້ຮຽກຄ່າໄຖ່ ກໍໄດ້ບອກພວກເຫຽື່ອທັງຫຼາຍ ຂອງຕົນວ່າ ເຂົາເຈົ້າຈະໄດ້ຈ່າຍເປັນສອງເທົ່າ ຖ້າບໍ່ປະຕິບັດຕາມຄຳຮຽກຮ້ອງ ພາຍໃນ ສາມມື້ ຕາມກຳນົດ ຊຶ່ງໃນຫຼາຍໆກໍຣະນີ ຈະແມ່ນພາຍໃນວັນຈັນນີ້ມື້ອື່ນນີ້ ແລະພວກຜູ້ ຮ້າຍ ຫຼືແຮັກເກີເຫຼົ່ານັ້ນ ເຕືອນວ່າ ໃຫ້ລຶບເອກະສານທຸກຢ່າງທີ່ຖືກກະທົບຖິ້ມໝົດ ຖ້າ ເຂົາເຈົ້າບໍ່ຈ່າຍເງິນທີ່ຣຽກກຮ້ອງພາຍໃນເຈັດມື້